डॉक्टर ने क्या ट्रीटमेंट दिया, ऑनलाइन देख सकेंगे
अब जिला अस्पताल, माधवनगर अस्पताल व चरक अस्पताल के डॉक्टरों की चिकित्सा सेवाएं ऑनलाइन होगी। मरीज को पता चल सकेगा कि उसे क्या उपचार दिया जा रहा है। मरीज ऑनलाइन उपचार परामर्श भी ले सकेंगे। यह सुविधा एक अप्रैल से लागू होगी।
प्राइवेट क्लीनिक की तरह मरीज सरकारी डॉक्टर से समय भी ले सकेंगे। इससे उन्हें अपना चेकअप करवाने के लिए लंबा इंतजार नहीं करना पड़ेगा। उनका नंबर आने पर डॉक्टर उन्हें देख सकेंगे। डॉक्टरों को ऑनलाइन रिपोर्टिंग यह भी करना होगी कि उन्होंने प्रतिदिन कितने मरीजों का उपचार किया और माह में कितने मरीज देखे। यदि किसी मरीज की मौत हुई है तो उसकी भी डिटेल देना होगी। यह सुविधा उज्जैन से शुरू हो रही है, जिसे बाद में प्रदेश के 51 जिलों में लागू किया जाएगा। इसके लिए वेबसाइट पर काम शुरू हो गया है।
मरीजों को यह करना होगा
मरीजों को ऑनलाइन अपना पंजीयन करवाना होगा। इसके लिए नाम, पता, उम्र, बीमारी क्या है? व किस डॉक्टर से उपचार चाहते हैं इसकी जानकारी ऑनलाइन डालना होगी। साइड पर जाकर मरीज डॉक्टर से परामर्श भी ले सकेंगे। यदि उन्हें प्रत्यक्ष जाकर दिखाना है तो संबंधित डॉक्टर से समय ले पाएंगे।
ऑनलाइन स्वास्थ्य सेवाओं का संचालन ऐसे हो रहा
अस्पतालों में कॉल सेंटर संचालित हो रहे हैं। मरीज को काल सेंटर के सर्वर पर फोन लगाना होता है। डॉक्टर की उपलब्धता के अनुसार मरीज को समय दिया जाता है। निर्धारित समय पर मरीज चेकअप करवा लेता है। मरीज को परामर्श लेना है तो वह ऑनलाइन ही डॉक्टर से ले सकता है।
अभी मेट्रो सिटी में चल रही सुविधा
वर्तमान में मुंबई, दिल्ली, बैंगलोर, अहमदाबाद व चेन्नई जैसे बड़े शहरों में ऑनलाइन परामर्श व उपचार की सुविधा संचालित हो रही है।
मरीजों को यह होगा फायदा
लंबी कतार में नहीं लगना पड़ेगा।
ऑनलाइन परामर्श मिल सकेगा।
उपचार के बारे में पता चल सकेगा।
सुविधा की शुरुआत उज्जैन से होगी
सिविल सर्जन डॉ. एमएल मालवीय ने बताया मरीजों को ऑनलाइन चिकित्सा सेवा दी जाएगी। शुरुआत उज्जैन से होगी। इस पर काम शुरू हो गया है।
1 अप्रैल से सुविधा
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva bho_Deva